OBEC LIPOVCE
___________________________________________________________________________

Obec Lipovce v súlade s novelou zákona č. 58/2011 z 11.02.2011, ktorou sa dopĺňa zákon č. 25/2006 Z .z. o verejnom obstarávaní a o zmene a doplnení niektorých zákonov ( ďalej len“zákon“) 
v y d á v  a

Zásady verejného obstarÁvania tovarov, služieb a  stavebných prác pre obec Lipovce

Čl. 1
Zámer

 1.	Cieľom týchto zásad sa ustanovuje rozsah a podmienky verejného obstarávania,  postupy a limity pri zadávaní zákazky s nízkymi hodnotami pre zamestnancov úradu pri zadávaní zákaziek na dodanie tovaru, zákazky na uskutočnenie stavebných prác, zákazky na poskytnutie služieb tak, aby bola zabezpečená transparentnosť a hospodárnosť pri nakladaní s verejnými prostriedkami.

Čl. 2
Všeobecné ustanovenia

 1.	Verejný obstarávateľ nie je povinný vykonávať činnosti pri zadávaní zákazky s  nízkou hodnotou prostredníctvom odborne spôsobilej osoby.

 2.	Výsledok verejného obstarávania s nízkou hodnotou sa neposiela úradu pre verejné obstarávanie.

 3.	Verejný obstarávateľ nie je povinný pri zadávaní zákazky s nízkou hodnotou použiť elektronickú aukciu. 

 4.	Verejný obstarávateľ je povinný zverejniť raz štvrťročne na webovom sídle verejného obstarávania alebo inou formou zverejnenia súhrnnú správu o zákazkách s nízkou hodnotou s cenami vyššími ako 1 000 €, v ktorej pre každú zákazku uvedie najmä: 
      a) hodnotu zákazky, 
      b) predmet zákazky, 
      c) identifikáciu úspešného uchádzača. 

7.	Pri zadávaní zákazky s nízkou hodnotou sa nevyžaduje písomná forma zmluvy okrem  prípadov, v ktorých to vyžaduje zákon. 

8. 	Verejný obstarávateľ eviduje všetky doklady a uchováva ich päť rokov po uzavretí zmluvy. 
Čl. 3
Obstarávateľ

 1.	Obec Lipovce je verejným obstarávateľom v zmysle ust. § 6 ods. 1 písm. b) zákona č. 25/2006 Z. z. o verejnom obstarávaní a o zmene a doplnení niektorých zákonov.

 2.	V procese verejného obstarávania sa používa nasledovné označenie verejného obstarávateľa:
- 	verejný obstarávateľ: OBEC Lipovce 
- 	adresa: 082 36 Lipovce 92 
- 	IČO: 00327387
- 	tel. kontakt osoby zabezpečujúcej VO: 051/7581787
- 	kontakt e-mail. adresa osoby zabezpečujúcej VO : lipovce@ou.sk

Čl. 4
Finančné limity pre zadávanie zákaziek s nízkou hodnotou

 1.	Zadávaním zákazky s nízkou hodnotou budú obstarávané tovary, služby a práce ak súčet cien rovnakých druhov
 a)	je hodnota zákazky nižšia ako 10 000 €, ak ide o zákazku na dodanie tovaru alebo o zákazku na poskytnutie služby zadávanú verejným obstarávateľom, 
 b)	je hodnota zákazky nižšia ako 20 000 €, ak ide o zákazku na uskutočnenie stavebných prác zadávanú verejným obstarávateľom. 

2.  Zákazka s nízkou hodnotou zadávaná verejným obstarávateľom je, ak predpokladaná hodnota zákazky je nižšia ako finančný limit uvedený v odseku a) a b) v priebehu kalendárneho roka alebo počas platnosti zmluvy, ak sa zmluva uzaviera na dlhšie obdobie ako jeden kalendárny rok. 

Čl. 5
Postupy a  limity zadávania zákaziek s  nízkymi hodnotami

Verejný obstarávateľ týmto nariadením stanovuje limity pre zadávanie zákaziek s  nízkymi hodnotami, pri ktorých sa nebude uskutočňovať prieskum trhu, a  to ak predpokladaná cena zákazky s  nízkou hodnotou bude:

1.	Limity pre zákazky s  nízkymi hodnotami, pri ktorých sa nebude vykonávať prieskum trhu.

 a)	do 5  000 € bez DPH pri zadávaní zákaziek na dodanie tovaru alebo zákaziek na poskytnutie služby
 b)	do 10  000 € bez DPH pri zadávaní zákaziek na uskutočnenie stavebných prác v  priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok.
Verejný obstarávateľ nebude vykonávať prieskum trhu pri zadávaní zákaziek s  nízkymi hodnotami pri dodržaní vyššie uvedených limitov. Zákazka bude zadaná priamo záujemcovi, resp. uchádzačovi na základe objednávky, resp. zmluvy.

2.	Limity pre zákazky s  nízkymi hodnotami, pri ktorých sa bude vykonávať prieskum trhu

Verejný obstarávateľ bude vykonávať prieskum trhu pri zadávaní zákaziek s  nízkymi hodnotami, ak predpokladaná cena zákazky s  nízkou hodnotou bude:
a)	rovnaká a  vyššia ako 5  000 € bez DPH a  súčasne nižšia ako 10  000 € bez DPH pri zadávaní zákaziek na dodanie tovarov alebo zákaziek na poskytnutie služieb
b)	Rovnaká a  vyššia ako 10  000 € bez DPH a  súčasne nižšia ako 20  000 bez DPH pri zadávaní zákaziek na uskutočnenie stavebných prác v  priebehu kalendárneho roka alebo počas platnosti zmluvy, ak sa zmluva uzatvára na dlhšie obdobie ako jeden kalendárny rok

Čl. 6
Zriaďovanie komisií

 1.	Starosta obce zriadi na vyhodnotenie súťažných ponúk, prieskumu trhu komisiu internú, najmenej trojčlennú komisiu zloženú z  poslancov na súťaž návrhov pri zadávaní zákaziek s  nízkymi hodnotami pri limite:
-	od 8  300 € bez DPH (dodanie tovaru alebo na poskytnutie služieb)
-	od 10  000 € bez DPH a  súčasne nižšom ako 20  000  € bez DPH (na uskutočnenie
      stavebných prác)

Čl. 7
Postupy pri zadávaní zákaziek s  nízkymi hodnotami na dodanie tovarov, na poskytnutie a  uskutočnenie stavebných prác

 1.	Zadávanie zákaziek s  nízkymi hodnotami na dodanie tovarov, na poskytnutie služieb a  na uskutočnenie stavebných prác podliehajúce limitom pre zákazky s  nízkymi hodnotami podľa Čl. 5 odst 1 bude zabezpečovať starosta obce, pričom sa bude riadiť postupom podľa ustanovení tohto nariadenia.

 2.	Starosta pri zadávaní zákazky s  nízkymi hodnotami na dodanie tovarov, na poskytnutie služieb alebo na uskutočnenie stavebných prác podľa Čl. 5 odst. 2 je povinný vykonať prieskum trhu, a  to oslovením aspoň 3 záujemcov, ktorí podnikajú v  predmete obstarania. Prieskum trhu vykonáva s  prihliadnutím na povahu predmetu zákazky, napr. osobnou návštevou podnikateľa, resp. záujemcu, telefonicky, prostredníctvom internetu, písomnou formou, cez poštu, z  katalógov a  pod. Vyhodnotí jednotlivé ponuky a  vyberie záujemcu s  najnižšou cenou a  požadovanou kvalitou. O  vykonanom prieskume trhu je povinný spísať záznam z  prieskumu trhu.

 3.	Starosta, ktorý vykonal prieskum trhu osloví úspešného záujemcu, resp. uchádzača na dodanie tovarov, na poskytnutie služieb alebo na uskutočnenie stavebných prác. Uchádzač sa preukazuje dokladom o  oprávnení podnikať alebo dokladom o  zapísaní v  profesijnom zozname vedenom profesijnou organizáciou.
 4.	O  výbere záujemcu, uchádzača, resp. zmluvného partnera zadávaním zákaziek s  nízkymi hodnotami je povinný viesť dokumentáciu, t.j. záznam z  vykonaného prieskumu trhu. Verejný obstarávateľ eviduje dokumentáciu, všetky doklady a  uchováva ich po dobu 5 rokov po uzatvorení zmluvy.

Čl. 8
Záverečné ustanovenia

 1.	Prípadné zmeny v  Zákone o  verejnom obstarávaní, ktoré budú mať vplyv na tieto zásady budú premietnuté do nových Zásad (prípadne budú riešené formou dodatku).

 2.	Tieto Zásady boli schválené Obecnom zastupiteľstvom v  Lipovciach dňa 21.9.2012, č. uznesenia  a  nadobúdajú účinnosť dňom 1.10.2012

 3.	Týmto dňom strácajú platnosť Zásady pre verejné obstarávanie zo dňa 28.5.2010. 

V  Lipovciach, 21.9.2012

							Mgr. Peter Miženko
                                                                                        starosta obce